Агенцијата за заштита на правото на слободен пристап до информациите од јавен карактер, врз основа на член 109 став 9 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и согласно Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од С.М. од Скопје, поднесена против Решението на Министерството за економија и труд, по предметот Барање за пристап до информации од јавен карактер, на 01.07.2025 година, го донесе следното:

**Р Е Ш Е Н И Е**

1. Жалбата изјавена од С.М. од Скопје, поднесена против Министерството за економија и труд, заведена во Агенцијата со бр.08-292 на 20.06.2025 година, по предметот Барање за пристап до информации од јавен карактер, **СЕ УВАЖУВА и предметот се враќа на повторно постапување пред првостепениот орган**.
2. **Решението на Имателот на информации бр.15-2892/2 од 18.06.2025 година по однос на одговорот за точка 3 од Барањето СЕ ПОНИШТУВА.**
3. **Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.**

**О Б Р А З Л О Ж Е Н И Е**

С.М. од Скопје, како што се наведува во Жалбата, на 26.05.2025 година преку електронска пошта поднела Барање за пристап до информации од јавен карактер до Министерството за економија и труд, со кое побарала по е-маил да и се достави електронски запис од следните информации:

„1.Дали и каква одлука донесе Прекршочната комисија надлежна за прекршоци од областа на работните односи, во врска со барање за поведување на прекршочна постапка поради непостапување по Решение од Државен инспекторат за труд (ДИТ) заведено со ДИТ бр.0907-1507 од 24.09.2024 година? Ако Прекршочната комисија донела одлука (Решение), замолувам да ми биде доставен примерок од тоа Решение (одлука).

2.Дали и каква одлука донесе Прекршочната комисија надлежна за прекршоци од областа на работните односи, во врска со барање за поведување на прекршочна постапка поради непостапување по Решение од Државен инспекторат за труд, заведено со ДИТ бр.0907-2013/1 од 04.12.2024 година? Ако Прекршочната комисија донела одлука (Решение), замолувам да ми биде доставен примерок од тоа Решение (одлука).

3.Дали во текот на 2025, 2024, 2023, 2022, 2021 и 2020, има доставено барања до Прекршочната комисија надлежна за прекршоци од областа на работните односи, во врска со барање за поведување на прекршочна постапка поради непостапување по Решение од Државен инспекторат за труд, донесено врз основа на член 282 од Законот за работните односи? Ако се доставени барања, дали и какви одлуки (решенија) се донесени од страна на Прекршочната комисија? Ако се донесени одлуки (решенија) замолувам да ми биде доставен приемрок од секое од донесените Решенија (одлуки)....“

Постапувајќи по ова Барање, Имателот на информации до Барателот како што е наведено во Жалбата на 18.06.2025 година доставил Решение бр.15-2892/2, со кое Барањето за слободен пристап до информации од јавен карактер се уважува. Во Образложението на решението по однос на точка 1 и 2 од барањето е одговорено дека нема стигнато барање за поведување на прекршочна постапка, а по однос на точка 3 од барањето е наведено: „....укажуваме дека до Комисијата од истиот подносител имаше поднесено барање за информации од јавен карактер во кое барање се бараше, да се достават информација за сите прекшочни постапки од областа на работните односи, а кои се водени од страна на Комисијата и какви прекршочни санкции по истите се изречени за истиот период за кој и сега се бараат повторно информации...“

Незадоволен од горенаведеното Решение, Барателот на информации во законски предвидениот рок, на 20.06.2025 година поднесе Жалба до Агенцијата, заведена во Агенцијата со бр.08-292. Во Жалбата меѓу другото е наведено: „...Оваа Чалбас ја поднесувам во однос на обжаленото Решение со кое се одбива да ми се даде бараната информација од точка 3 од Барањето кое го доставив во МЕТ на 26.05.2025 година, Наводите доставени во Решението во однос на точка 3 од моето Барање се целосно неточни и неосновани...“.

Агенцијата со електронски допис бр. 08-292 од 13.06.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не се произнесе по однос на доставената жалба.

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ЈА УВАЖИ, Решението на Имателот по однос на одговорот на точка 3 од Барањето го поништи и предметот го врати на повторно постапување пред првостепениот орган,** поради следното:

Агенцијата утврди дека, постапувајќи по предметното Барање за информации од јавен карактер, Имателот на информации не постапил правилно и во целост согласно Законот за слободен пристап до информации од јавен карактер, со тоа што со оспореното Решение на Барателот не му ги доставил целосно бараните информации **на начин и во форма наведени во Барањето**.

Имено, Имателот на информации донел Решение со кое барањето на Барателот се уважува делумно, со што дава одговор за точка 1 и 2 од Барањето, но за точка 3 не доставува одговор, притоа наведува дека за истото барање на Барателот му се доставени информациите, но истиот не бил задоволен од добиените информации.

Агенцијата за заштита на правото на слободен пристап до информациите од јавен карактер утврди дека Имателот на информации отпочнал првостепена постапка по Барање за пристап до информации од јавен карактер согласно член 20 став 1 од Законот за слободен пристап до информации од јавен карактер, иако донел Решение со кое се уважува Барањето на Барателот не му ги доставил бараните информации на начин и во форма наведени во Барањето.

Агенцијата му укажува на Имателот на информации, дека согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“ и согласно член 10 став 1 алинеја 1, 22 од истиот Закон, е должен да ја информира јавноста со објавување на податоци од негова надлежност, и други информации кои произлегуваат од надлежноста и работата на имателот на информацијата.

Согласно наведеното, Имателот на информации е должен одново да го разгледа Барањето и да постапи согласно одредбите од Законот за слободен пристап до информации од јавен карактер.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

Доставено до:

- архива на Агенцијата

- жалителот/барател на информацијата

- имател на информацијата

|  |
| --- |
|  |